
PUTRAJAYA - Kerajaan melaksanakan Program Modenisasi
Pertanian Orang Asli sebagai salah satu strategi utama dalam
meningkatkan produktiviti dan daya saing lebih 8,000 kaum itu
yang bergantung kepada sektor pertanian serta penternakan
sebagai sumber pendapatan utama.

Timbalan Perdana Menteri, Datuk Seri Dr Ahmad Zahid
Hamidi berkata, program itu menyasarkan untuk memberi man-
faat kepada 5,000 penerima dalam tempoh lima tahun.

“Bantuan kelengkapan pertanian disediakan sehingga
RM5,000 selain peruntukan RM50,000 bagi pembinaan baharu
serta menaik taraf infrastruktur pertanian di kawasan penempat-
an Orang Asli termasuk sistem pengairan, stor penyimpanan
hasil dan rumah hijau,” katanya dalam kenyataan pada Rabu.

Menurutnya, bagi memastikan komuniti itu dapat menerap-
kan teknologi moden dalam sektor pertanian, kerajaan juga
menyediakan bantuan mekanisasi pertanian sehingga RM15,000.

“la merangkumi sokongan untuk jentera kecil dan sistem
pengairan automatik serta bantuan integrasi pertanian sehingga
RM10,000 bagi pembangunan sistem pertanian bersepadu dan
bantuan sara hidup sebanyak RM170 sebulan kepada lebih 2,000
penerima setiap tahun sehingga tanaman sawit berhasil di bawah
Program Tanam Semula Ladang Orang Asli. :

“Untuk terus memperkasa masyarakat Orang Asli, Jabatan
Kemajuan Orang Asli (Jakoa) turut melaksanakan Program
Pembangunan Usahawan dan Koperasi Orang Asli bagi me-
ningkatkan taraf sosioekonomi komuniti,” katanya.

Jelas beliau, dengan pelaksanaan inisiatif-inisiatif ini, keraja-
an menyasarkan peningkatan 40 peratus dalam kadar pendapat-
an isi rumah Orang Asli menjelang 2030.




